text: बिम्सटेक- भारत, बांग्लादेश, म्यांमार, श्रीलंका, थाइलैंड, भूटान और नेपाल का क्षेत्रीय संगठन है. आतंक-विरोधी अभियानों के लिए सेनाओं को तैयार करने के मकसद से पुणे में इन देशों का संयुक्त सैन्य अभ्यास चल रहा है. इसमें नेपाल और थाईलैंड को छोड़कर सभी देश हिस्सा ले रहे हैं. इन दोनों देशों ने इस अभ्यास के लिए सिर्फ तीन सदस्यीय पर्यवेक्षक दल को ही भारत भेजा है, सैन्य टुकड़ियों को नहीं. अलबत्ता थाईलैंड ने भारत को सेना प्रमुखों के सम्मेलन के बाबत बताया है कि वह इसके लिए वरिष्ठ सैन्य अफसर को भेज रहा है.